Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 489/12/6613	Žiar nad Hronom, 12.3.2014
EEČ : 2-52-64-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov

Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 15.1.2013, spisová značka 2 Pv XXXXX ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 11.07.2012 v čase asi o 19.57 h viedol bez vodičškého oprávnenia osobné motorové vozidlo zn. XXXXX, ev. č. XXXXX, po Ulici Štúrovej v Novej Bani tým spôsobom, že na úrovni bytového domu č. 789 pred vchodom č. 24 z dôvodu neprimeranej rýchlosti pri prejazde pravotočivou zákrutou zišiel s vozidlom mimo cestu vpravo, kde padol s vozidlom do koryta miestneho potoka, pričom jeho spolujazdcovi mal. XXXXX, nar. XXXXX spôsobil zranenia - otras mozgu, pomliaždenie čela vľavo, pomliaždenie hrudníkovej časti chrbtice v úrovni 5 až 7 hrudného stavca, ktoré si vyžiadali dobu liečenia od 11.07.2012 do 07.08.2012, 
Uznesením prokurátora Okresnej prokuratúry XXXXX zo dňa 15.1.2013, spisová značka 2 Pv XXXXX bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Žiari nad Hronom pod sp. zn. 2 Pv XXXXX zo dňa 15.01.2013 bolo proti obv. ml. XXXXX trestné stíhanie za prečin ublíženia na zdraví podľa § 158 Trestného zákona podmienečne zastavené podľa § 216 ods. 1 Trestného  poriadku.  Zároveň mu bola určená skúšobná doba v trvaní 12 mesiacov. Uznesenie nadobudlo právoplatnosť dňa 29.01.2013. 

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Po uplynutí určenej skúšobnej doby boli na obvineného vyžiadané správy z registra trestov, Okresného úradu, odboru všeobecnej vnútornej správy XXXXX, Okresného riaditeľstva PZ, odboru poriadkovej polície, XXXXX, Mestského úradu XXXXX a Okresného riaditeľstva PZ, odboru kriminálnej polície XXXXX, z ktorých vyplýva, že počas skúšobnej doby viedol riadny život, nedopustil sa žiadneho protiprávneho konania, teda vyhovel uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť do troch dní odo dňa oznámenia prostredníctvom tunajšej prokuratúry Krajskej prokuratúre v Banskej Bystrici.
Sťažnosť má odkladný účinok.

JUDr. Slavomír Višňovský
prokurátor